Podem no inclou el referèndum vinculant en el programa electoral del 20-D
Podem no ha inclòs la proposta de convocar un referèndum vinculant a Catalunya en el seu programa electoral per a les eleccions espanyoles del 20-D. Això es pot comprovar en el document programàtic que s'ha penjat a la pàgina web del partit. Al document hi ha un apartat dedicat al dret de decidir, que parla d'obrir 'un ampli debat ciutadà sobre el reconeixement i les formes d'exercici del dret de decidir en el marc del debat sobre el canvi constitucional'. I afegeix: 'Reconeixerem constitucionalment la naturalesa plurinacional d'Espanya, com també assegurarem el dret dels governs autonòmics a fer consultes a la ciutadania sobre l'encaix territorial del país.' Així mateix, parla de recuperar 'el respecte com a fonament bàsic de les relacions entre els governs i els parlaments de tots els nivells territorials' de l'estat espanyol. Però no s'esmenta en cap moment la proposta de convocar un referèndum perquè els ciutadans de Catalunya decideixin el seu futur. Simplement, es limita a dir que impulsarà 'un procés de canvi constitucional orientat a resoldre, entre més, els problemes d'estructuració territorial de l'estat' i que avaluarà i debatrà les experiències del Regne Unit i el Canadà. Les paraules de Pablo Iglesias sobre el referèndum El líder de Podem i cap de llista del partit a les eleccions espanyoles, Pablo Iglesias, va assegurar després del 27-S que permetria la convocatòria d'un referèndum a Catalunya.
Què va dir Pablo Iglesias després del 27-S?
que permetria la convocatòria d'un referèndum a Catalunya